ROBBE-GRILLET Alain deg ungal-is Les Gommes i d-yeffɣen deg (1953), 1 yerreẓ ilugan n tira n wungal, imi yessexreb akk timiḍranin tigejdanin n tira, ma nwala iwudam ad d-naf ur d-asen-yefki ara azal aladɣa iwudam igejdanen Wallas, ɣer tama nniḍen ad d-naf akud ur yellin ara, ur d-yessebgen ara melmi ḍerrunt tiggawin neɣ acu n useggas i teḍra taḥkayt-nni akken nennum nettaf-itent deg ungal ansay, ma nuɣal ɣer wadeg ad t-naf yetwedder ur yelli ara, ur t-id-yeglim ara, imeɣri mi ara iɣer aḍris ur yettaf ara iman-is acku anaggal yessekcem-it deg tzibba ur yesɛin tazwara wala taggara.